《回自青龙呈谢师直》
宋代·梅尧臣

共君相别三四年，岩岩瘦骨还依然。
唯髭比旧多且黑，学术久已不可肩。
嗟余老大无所用，白发冉冉将侵颠。
文章自是与时背，妻饿儿啼无一钱。
幸得诗书销白日，岂顾富贵摩青天。
而今饮酒亦复少，未及再酌肠如煎。
前夕与君欢且饮，饮才数盏我已眠。
鸡鸣犬吠似聒耳，举头屋室皆左旋。
起来整巾不称意，挂帆直走沧海边。
便欲骑鲸去万里，列缺不借霹雳鞭。
气沮心衰计欲睡，梦想先到苹渚前。
与君无复更留醉，醉死谁能如谪僊。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。